سورہ

سورۃ، سورت یا سورہ عربی زبان کا لفظ ہے، قرآن مجید میں 114 سورتیں ہیں۔ ہر سورۃ آیات پر مشتمل ہوتی ہے۔

سورت کو سورۃ کہنے کی وجہ 
قرآن کریم کی سورتوں کو جو سورۃ کہتے ہیں اس کی وجہ تسمیہ میں متعدد اقوال ہیں۔ سب سے صاف یہ ہے کہ
 سورت شہر کی فصیل کو کہتے ہیں جس سے شہر محدود ہوجاتا ہے۔ اسی مناسبت سے قرآن مجید کی آیات معینہ محدودہ پر سورۃ کا اطلاق کیا گیا ہے۔
 قرآن کریم میں آٹھ جگہ سورۃ کا لفظ آیا ہے اس سے بھی قرآن کریم کا ایسا حصہ ہی مراد ہے جس میں پورا مطلب اور منشا بیان کیا گیا ہے بلکہ اسی نسبت سے قرآن کریم میں اس پر سورۃ کا اطلاق ہوا ہے۔ پس اس کی پیروی میں ان مجموعہ آیات پر جو درحقیقت معین و محدود اور اپنے ماقبل و ما بعد سے علاحدہ ہیں۔ سورۃ کا اطلاق کرنا نہایت درست و صحیح ہے۔
 قرآن کریم میں ایک سو چودہ سورتیں ہیں جن کی ترتیب خود رسول  فرماگئے تھے اور اکثر نام بھی رسول اللہ کے رکھے ہوئے ہیں اور کچھ سورتوں کے نام ایک سے زیادہ بھی روایات میں موجود ہیں جیسے زیرنظر سورۃ الفاتحہ کے نام 36 تک علمائے اسلام نے تحریر کیے ہیں۔
 ایک قول یہ ہے کہ سورۃ کے لفظی معنی بلندی یا بلند منزل کے ہیں۔ جیسے السورۃ الرافعۃ (لسان) السورۃ المنزلۃ الرفیعہ (راغب) اس لحاظ سے یہ کہا جاسکتا ہے جس طرح دنیا کی دوسری کتابیں مختلف بابوں میں تقسیم ہوتی ہیں اسی طرح قرآن مجید کے ہر باب کو سورۃ کہتے ہیں۔ گویا ہر سورۃ ایک بلند منزل کا نام ہے۔ ان میں سے جس نسبت سے بھی سورۃ کو سورۃ کہا جائے صحیح اور درست ہے۔

حوالہ جات 

اسلامی اصطلاحات
ترتیب قرآن
سورتیں
قرآن
Short description is different from Wikidata